**Покана за набиране на стипендианти по проект TRAIN TO MOVE (T2M)/FP7-PEOPLE-2013-COFUND**

Университетът на Торино, който изпълнява проект TRAIN TO MOVE (T2M) с финансовата подкрепа на Европейската комисия по Програма „Хора"/**FP7-PEOPLE-2013-COFUND** и със съ-финансиране от банковата фондация „Compagnia di San Paolo", публикува покана за набиране на 14 нови стипендианти (втора поредна покана в рамките на проекта).

Успешните кандидати ще имат възможност да  работят по конкретен изследователски проект в един от 26-те департамента на университета, както и да придобият допълнителни умения, свързани с трансфера на знания между академичния и неакадемичния сектор.

Подробна информация за условията на кандидатстване: [www.train2move.unito.it](http://www.train2move.unito.it/)

Краен срок за кандидатстване: 05.05.2015 г.